Rīkojuma projekts 24-TA-2249
Izdrukāts 29.07.2026. 22.09 - 1.0.VK Redakcija
Rīkojuma projekts 24-TA-2249
Izdrukāts 29.07.2026. 22.09 - 1.0.VK Redakcija
Ministru kabineta rīkojums Nr. 952
Rīgā 2024. gada 12. novembrī (prot. Nr. 48 22. §)
Par Smiltenes novada pašvaldības nekustamā īpašuma "Bišusila ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Smiltenes novada pašvaldības īpašumā esošo nekustamo īpašumu "Bišusila ceļš" (nekustamā īpašuma kadastra Nr. 3690 004 0339) – zemes vienību (zemes vienības kadastra apzīmējums 3690 004 0308) 4,78 ha platībā, zemes vienību (zemes vienības kadastra apzīmējums 3690 004 0337) 0,39 ha platībā un divas būves (būvju kadastra apzīmējumi 3690 004 0308 001 un 3690 004 0337 001) – Virešu pagastā, Smiltenes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Smiltenes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

	Ministru prezidente
	(paraksts*)
	E. Siliņa

	Zemkopības ministra pienākumu izpildītājs ‒ labklājības ministrs
	(paraksts**)
	U. Augulis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

